Στέγη Ελληνικών Χορωδιών

6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης»
2017-10-21 - 2017-10-23 | Πολιτιστικό Κέντρο Δήμου Κηφισιάς, Αθήνα, Ελλάδα
Το Σάββατο 21 και την Κυριακή 22 Οκτωβρίου 2017 θα πραγματοποιηθεί 6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης» στην Αίθουσα Δημαρχείου Κηφισιάς «Δήμαρχος Βασ Γκατσόπουλος» (Διονύσου και Μυρσίνης).
Η εκδήλωση τελεί υπό την αιγίδα του ΝΠΔΔ Πολιτισμού και Αθλητισμού του Δήμου Κηφισιάς.
Είσοδος ελεύθερη.
Αρχική ανάρτηση.
Το γυναικείο σύνολο της χορωδίας Ambitus Λεοντείου Λυκείου Ν.Σμύρνης θα συμμετέχει την Κυριακή 22/10 με το παρακάτω πρόγραμμα:
1. Sanctus (A.Caplet)
2. Ave Maria (C.Gumi)
3. Ave verum corpus (F.Poulenc)
4. Ave Regina caelorum (R.Dubra)
5. Τέσσερα Τραγούδια της Αγάπης: Βουνά μην πρασινίζετε / Δεντρί του
Παραδείσου (I.Χαλιάσας)
6. Νανούρισμα (Σ.Λασκαρίδης – στ. Σάντη Κοντακτσή)
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού

4ο Σεμινάριο Χορωδιακής Μουσικής Στέγης
2017-11-10 - 2017-11-13
4ο Πανελλήνιο Σεμινάριο στη Λάρισα με τον Αντώνη Κοντογεωργίου

Αναλυτικές πληροφορίες στη σελίδα του Σεμιναρίου.

Αφιέρωμα στο Νίκο Γκάτσο (Τρίπολη)
2017-11-24 - 2017-11-28 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
4ήμερο (24, 25, 26 και 27 Νοέμβρη 2017) με ποικίλες εκδηλώσεις (χορωδίες, ομιλίες, κοντσέρτα…), στην καρδιά της πόλης, το Μαλλιαροπούλειο θέατρο!
Θέλουμε, να πιστεύουμε, ότι ο λαός της Τρίπολης και της Αρκαδίας, όπως και ο Δήμος Τρίπολης και η Περιφέρεια -Αντιπεριφέρεια- Πελοποννήσου θ’ αγκαλιάσει τον καινούργιο θεσμό, κάτι, που, πριν από χρόνια, έπρεπε να είχε ανεβεί στις ράγες…· όμως, “ποτέ δεν είναι αργά” για μια σοβαρή θέσπιση και διοργάνωση από έναν, εξίσου, σοβαρό, και γνώστη του αντικειμένου, καλλιτεχνικό φορέα, όπως είναι η Χ.Τ….
Ήταν καιρός να υλοποιήσουμε κάτι το μεγάλο και αντάξιο του ΝΙΚΟΥ ΓΚΑΤΣΟΥ, του δικού μας Ν. ΓΚ., τον οποίο τιμούν άλλες πόλεις, κι εμείς, αν και καταδικός μας, πλην αυτού του Ασεάτικου θερινού με τον Μητσιά… ουδέν άλλο!
Για περισσότερες λεπτομέρειες, η Χ.Τ. θα επανέλθει, μέσα στον Οκτώβρη, για Πρόγραμμα, ονόματα κ.λ.π.

Διεθνές Σεμινάριο Μουσικοπαιδαγωγικού Συστήματος Kodály
2017-11-25 10:00 - 2017-11-26 17:00 (Europe/Athens) | Ωδείο Kodály, Κύπρου 61, Χαλάνδρι, 15233, Ελλάδα
Η Πρεσβεία της Ουγγαρίας στην Αθήνα σε συνεργασία με το Ωδείο Kodály
και το Ινστιτούτο Kodály της Μουσικής Ακαδημίας Liszt (Ουγγαρίας)
διοργανώνει ΔΙΕΘΝΕΣ ΣΕΜΙΝΑΡΙΟ Μουσικοπαιδαγωγικού Συστήματος Kodály
το Σάββατο 25 και την Κυριακή 26 Νοεμβρίου 2017, 10 π.μ. – 5 μ.μ.
στην Αίθουσα Συναυλιών “Κώστας Πασχάλης” του Ωδείου Kodály
(Κύπρου 61, Χαλάνδρι – Πίσω από τον Εγκέφαλο – Απέναντι από ΟΑΚΑ)
Διδάσκουν:
Dr. László Robert Nemes, Διευθυντής του Ουγγρικού Ινστιτούτου Kodály
Ειρήνη Πατσέα, Μουσικοπαιδαγωγός (ΜΑ Μ.Σ. Kodály)
Μιχάλης Πατσέας, Διευθυντής του Ωδείου Kodály
Συμμετοχή Δωρεάν:
ΜΟΝΟ αφού συμπληρώσετε την ΑΙΤΗΣΗ διαδικτυακά ή στο kodalycon2@gmail.com
Τηλ. επικοινωνίας: 2106824940, 6942488794

Μουσική Εκδήλωση "Αινείτε τον Θεόν εν χορώ και οργάνω"
2017-11-25 20:00 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Κορυφαία μουσική εκδήλωση διοργανώνουν από κοινού η πρωινή εφημερίδα των Πατρών «Γνώμη», με αφορμή την συμπλήρωση 45 ετών κυκλοφορίας της στην πόλη μας και ο πολιτιστικός όμιλος «Θεόδωρος Φωκαεύς» για τον εορτασμό των 12 ετών του, πολιτιστικής ιστορίας και μουσικής πορείας, στα πλαίσια των «Πρωτοκλητείων 2017». Πρόκειται για μία μουσική συνάντηση χορωδιακής κα παραδοσιακής, οργανικής μουσικής, το Σάββατο 25 Νοεμβρίου 2017 και ώρα 8.00 μ.μ., στο Συνεδριακό Κέντρο του Πανεπιστημίου Πατρών με τίτλο: «Αινείτε τον Θεόν εν χορώ και οργάνω». Η επίκαιρη αυτή συναυλία θα περιλαμβάνει Βυζαντινά μέλη, θρησκευτικούς ύμνους και παραδοσιακά τραγούδια. Στην εκδήλωση αυτή θα συμμετέχουν η Βυζαντινή – Παραδοσιακή «Θεόδωρος Φωκαεύς» και η ευρωπαϊκή χορωδία των Πατρών «Cantelena», τις οποίες θα πλαισιώσει η πανελληνίως αναγνωρισμένη Ορχήστρα Παραδοσιακών Οργάνων της Φιλαρμονικής Εταιρείας του Ωδείου Πατρών. Την εκδήλωση θα τιμήσει με την παρουσία του ο Σεβασμιώτατος Μητροπολίτης Πατρών κ.κ. Χρυσόστομος, εκπρόσωποι των Εκκλησιαστικών και πολιτικών Αρχών της πόλης μας και πλήθος φιλόμουσων ακροατών. Στην συναυλία, ο Βυζαντινός χορός θα παρουσιάσει επιλεγμένους ύμνους όλου του ενιαυτού από την τελευταία δισκογραφική του παραγωγή «Υμνολογούμεν Ψάλλοντες», ενώ η χορωδία «Cantelena» θα αποδώσει ευρωπαϊκά θρησκευτικούς ύμνους. Και τα δύο μουσικά σχήματα στη συνέχεια θα τραγουδήσουν Ελληνικά, παραδοσιακά και δημοτικά τραγούδια με την συνοδεία των οργάνων της Ορχήστρας Παραδοσιακών Οργάνων της Φιλαρμονικής Εταιρίας του Ωδείου Πατρών, η οποία θα παρουσιάσει και δικό της μουσικό, παραδοσιακό ρεπερτόριο.
Η Βυζαντινή-Παραδοσιακή Χορωδία «Θεόδωρος Φωκαεύς» ιδρύθηκε στην Αποστολική πόλη των Πατρών στις 17 Σεπτεμβρίου 2005, χάρη στην πρωτοβουλία του γνωστού Ορθοπαιδικού ιατρού και προέδρου της Γεωργίου Βέργου και του διακεκριμένου Καθηγητή Βυζαντινής Μουσικής και εξαίρετου Πρωτοψάλτη του Ι. Ν. Αγ. Σοφίας Πατρών Χαράλαμπου Θεοτοκάτου. Περιλαμβάνοντας κυρίως νέους και πολλά υποσχόμενους μελωδούς, αλλά και έμπειρους γνωστούς Ιεροψάλτες της πόλης μας, η καινούργια χορωδία γρήγορα αναδείχθηκε και καθιερώθηκε ως ένα αξιοζήλευτο πολιτιστικό σύνολο στον χώρο της Βυζαντινής – Παραδοσιακής μουσικής της πόλης των Πατρών και της χώρας μας, πραγματοποιώντας έναν ευγενή αγώνα για την διάσωση και διάδοση της Ελληνοχριστιανικής μουσικής μας κληρονομιάς.
Το όνομά της, το πήρε η χορωδία από το μεγάλο δάσκαλο της Βυζαντινής Μουσικής Θεόδωρο Παπαπαράσχου Φωκαέα, ο οποίος υπήρξε Πρωτοψάλτης, Δάσκαλος της Εκκλησιαστικής Μουσικής, κορυφαίος συγγραφέας και εκδότης μουσικών βιβλίων, ακούραστος πρωτεργάτης της Βυζαντινής μας Υμνογραφίας. Το έμβλημα της χορωδίας «Θεόδωρος Φωκαεύς», συνταιριάζει σε μια εικόνα, την Βυζαντινή Εκκλησιαστική μουσική παράδοση με την Ελληνική ταυτότητα του χορού, συνδυάζοντας τον Βυζαντινό αετό και τα σύμβολα των Βυζαντινών Αυτοκρατόρων με την Ελληνική γαλανόλευκη σημαία, απηχώντας την Εκκλησιαστική μουσική παράδοση του Βυζαντίου στην σύγχρονη εποχή.
Στα 12 χρόνια μουσικής της ιστορίας, η Βυζαντινή – Παραδοσιακή χορωδία «Θεόδωρος Φωκαεύς» συμμετείχε με επιτυχία σε σημαντικά πολιτιστικά γεγονότα της πόλης των Πατρών, αλλά και όλης της Ελλάδας και του απανταχού Ελληνισμού. Παράλληλα, στην 12ετή πορεία του ο Βυζαντινός χορός έχει να παρουσιάσει 8 αξιοζήλευτες δισκογραφικές παραγωγές, που καλύπτουν επικαίρως όλες τις μεγάλες εορτές της Χριστιανοσύνης και οι οποίες περιλαμβάνουν επίσης γνωστά επιλεγμένα μέλη όλου του ενιαυτού. Από τη πολιτιστική διαδρομή της χορωδίας, ξεχωρίζουν οι βραβεύσεις της από το Βασιλικό ζεύγος της Σερβίας το 2010, με την «Ύψιστη Μουσική τιμητική διάκριση», η απονομή της «Πατριαρχικής ευλογίας» του Παναγιωτάτου Οικουμενικού Πατριάρχου κ. κ. Βαρθολομαίου το 2012, μετά την επίσημη εκδήλωση – συναυλία του Οικουμενικού Θρόνου που πραγματοποίησε στον Ι. Ν. Αγ. Τριάδος Σταυροδρομίου, στην Κωνσταντινούπολη, η τιμητική μουσική διάκριση που έχει λάβει από την Γαλλική Ακαδημία Επιστημών για τον ψηφιακό δίσκο των «Πρωτοκλητείων 2008», για την μουσική του ποιότητα και την αρτιότητα παραγωγής του, το «Ευεργετήριο γράμμα» του Σεβασμιωτάτου Μητροπολίτου Πατρών κ.κ. Χρυσοστόμου το 2015, για την δεκαετή συμβολή της στην πνευματική και πολιτιστική ζωή της πόλης των Πατρών και της κοινωνίας μας, η ξεχωριστή τιμητική συμμετοχή και διάκριση στο 11ο Διεθνές Φεστιβάλ Αιγαίου, στην Ερμούπολη της Σύρου, τον Ιούλιο του 2015 και η επίσης, ιδιαίτερα επιτυχημένη συμμετοχή της στο φεστιβάλ Βυζαντινών χορωδιών Πελοποννήσου, στο θέατρο Αρχαίων Κλεωνών Νεμέας, τον Ιούλιο του 2016. Φέτος ο χορός είναι υποψήφιος για τα μουσικά βραβεία της Ελληνικής Ακαδημίας Αθηνών, με την αφορμή της νέας του έκδοσης ενός συλλεκτικού, μουσικού λευκώματος 12ετούς πολιτιστικής ιστορίας.
Η χορωδία ‘Cantelena’ είναι μια νέα χορωδία που ιδρύθηκε το Σεπτέμβριο του 2016, ξεκινώντας τη διαδρομή της στα πολιτιστικά δρώμενα της Πάτρας θέλοντας να καλύψει το κενό της σύγχρονης χορωδίας στην πόλη. Στην Cantelena, λειτουργούν τα χορωδιακά τμήματα: Προπαιδική Χορωδία, Παιδική Χορωδία, Μικτή Χορωδία, Studio Φωνητικής, Θεατρική Ομάδα, ενώ λειτουργεί και τμήμα Pre-Junior που αφορά παιδιά ηλικίας 4-6 χρονών.
Στον πρώτο χρόνο λειτουργίας, τα χορωδιακά τμήματά της Cantelena, μεταξύ άλλων, έδωσαν συναυλίες στην Πάτρα, στο Διεθνές Φεστιβάλ του Ναυπλίου, στο Φεστιβάλ του Δ.Ω. Λάρισας και ήταν επίσημη προσκεκλημένη στο Μουσικό Πασχαλινό Φεστιβάλ της Σόφιας, της Βουλγαρίας. Οργάνωσε και πραγματοποίησε το 1ο «Cantelena’s Festival» στην Πάτρα. Συμμετείχε στην Ιστορική Συναυλία «Όλη η Ελλάδα για τον Μίκη Θεοδωράκη» στο Καλλιμάρμαρο Στάδιο της Αθήνας και επίσης συμμετείχε με απόλυτη επιτυχία στο 2ο Διεθνές Διαγωνιστικό Φεστιβάλ Χορωδιών που διοργανώνει η ¨Interkultur¨, στην Καλαμάτα. Καλλιτεχνική υπεύθυνη της Cantelena είναι η μαέστρος κ. Ελένη Παπαδοπούλου-Αραβαντινού, ενώ στο συνοδευτικό πιάνο παίζει η Μαρίνα Μυλωνά.
Η Ορχήστρα Παραδοσιακών Οργάνων δημιουργήθηκε το 2012, ως αποτέλεσμα της ιδρύσεως Τμήματος Ελληνικής Μουσικής και Παραδοσιακών Οργάνων στη Φιλαρμονική Εταιρία – Ωδείο Πατρών (2010). Ιδρυτής και υπεύθυνος διεύθυνσης και διδασκαλίας είναι ο Γιάννης Παναγιωτόπουλος, καθηγητής παραδοσιακών μουσικών οργάνων και οργανοποιός. Το ρεπερτόριο της ορχήστρας ταξιδεύει από τη Θράκη ως την Κρήτη («Της θάλασσας και της αγάπης – 2012), από το γαλάζιο και την αλμύρα του Αιγαίου («Μεσοπέλαγα αρμενίζω» – 2016), ως τα πλούσια στολίδια και ηχοχρώματα της Πόλης και τα παράλια της Μ. Ασίας («Μούσα άραγε τι τρόπος είναι να σε πω;» – 2013). Παράλληλα, καθιερώθηκαν κάθε χρόνο ως θεσμός οι χριστουγεννιάτικες συναυλίες με κάλαντα και διηγήματα του Δωδεκαημέρου από πολλές περιοχές της Ελλάδας («Να τα πούμε;» – 2012-2017), καθώς επίσης και πασχαλινές συναυλίες σε συνεργασία με διακεκριμένες χορωδίες («Τα Πάθη σου Κύριε» – 2012) και παρουσίαση ύμνων της Μεγάλης Εβδομάδας «εν χορδαίς και φωνάς» σε μελοποιημένη ποίηση του Νίκου Γκάτσου («Επί ξύλου Βλέπουσα» – 2017). Ταυτόχρονα, η ορχήστρα εντρυφά στη μουσική των Ρωμιών Συνθετών της Πόλης κατά τον 17ο αιώνα και τη συμβολή τους στη διαμόρφωση της λόγιας μουσικής της Ανατολής («Ρωμιοί Συνθέτες της Πόλης 17ος-18ος αιώνας» – 2017). Το δυναμικό της ορχήστρας αριθμεί τους είκοσι και πλέον μουσικούς, με πληθώρα παραδοσιακών οργάνων, όπως η πολίτικη λύρα, η κρητική λύρα, το ούτι, το στεριανό λαούτο, το πολίτικο λαούτο, το κανονάκι, η φλογέρα αλλά και όργανα της Δύσης, όπως το βιολί και το κοντραμπάσο.

Απολογιστική Γενική Συνέλευση ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ
2017-11-26 10:30 | Δημαρχείο Παπάγου – Χολαργού, Περικλέους 55, Χολαργός, Ελλάδα
Αναλυτικές πληροφορίες: http://wp.me/p7mtQQ-1Ay

ΕΤΟΣ KODÁLY - Β' ΣΥΝΑΥΛΙΑ ΩΔΕΙΟΥ KODÁLY
2017-12-03 20:30 - 22:30 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Η Πρεσβεία της Ουγγαρίας στην Αθήνα και το Ωδείο Κόνταλυ – Kodály Conservatory (Greece), σε συνεργασία με την Ελληνική Εταιρεία Kodály, διοργανώνουν μεγάλη συναυλία με την συμμετοχή Καθηγητών του Ωδείου, της Παιδικής και της Μικτής Χορωδίας του Ωδείου Kodály, υπό την διεύθυνση του Μιχάλη Πατσέα, συμβάλλοντας στον διεθνή εορτασμό του έτους Kodály (135 χρόνια από την γέννησή του / 50 χρόνια από τον θάνατό του).
Κυριακή 3 Δεκεμβρίου 2017, στις 8.30 μ.μ.,
στην Αίθουσα Συναυλιών του Φιλολογικού Συλλόγου “Παρνασσός”,
Πλατεία Καρύτση, Αθήνα. (Μετρο: Πανεπιστήμιο).
– ΕΙΣΟΔΟΣ ΕΛΕΥΘΕΡΗ –

Θα ερμηνευτούν έργα του Zoltán Kodály:
*Σονάτα για σόλο βιολοντσέλο: Angelos Liakakis
*Επιγράμματα: Φλάουτο: Melina Makri, Σαξόφωνο: Stella Arabatzoglou
*Adagio για βιολί και πιάνο: Βιολί: Maria Michailidou
– Πιάνο: Elke Robersscheuten
Παιδική και Μικτή Χορωδία του Ωδείου Kodály
Βοηθός στη διδασκαλία: George Tziatziafis
Διεύθυνση: Μιχάλης Πατσέας

Μίκης Θεοδωράκης: Αρχιπέλαγος και Κρήτη
2017-12-04 20:00 - 22:00 | ΠΑΛΛΑΣ, Βουκουρεστίου 5, Αθήνα, 10564, Ελλάδα
Μίκης Θεοδωράκης: Αρχιπέλαγος και Κρήτη
Παλλάς, Δευτέρα 4 Δεκεμβρίου 2017, 8:00 μ.μ.
Την Παιδική και την Μικτή Χορωδία του Ωδείου Kodály
διευθύνει ο Μιχάλης Πατσέας.
Σολίστ : Μαίρη Λίντα
Πιάνο – Καλλιτεχνική Διεύθυνση : Τατιάνα Παπαγεωργίου
Ορχήστρα και Μπαλέτο της Όπερας του Κιέβου
Υπό την αιγίδα και με την παρουσία του μεγάλου μας συνθέτη!
(Η συναυλία ήταν προγραμματισμένη για το Ηρώδειο, 9 Οκτωβρίου, αλλά αναβλήθηκε λόγω καιρού)

35ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
2017-12-06 - 2017-12-11
Από Τετάρτη 6 έως Κυριακή 10 Δεκεμβρίου 2017 θα πραγματοποιηθεί το 35ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη. Πάνω από 135 χορωδίες από την Ελλάδα και το Εξωτερικό συμμετέχουν κάθε χρόνο στο Διεθνές Φεστιβάλ Καρδίτσας!
Το 35ο Διεθνές Χορωδιακό Φεστιβάλ Καρδίτσας είναι αφιερωμένο στους κορυφαίους συνθέτες Umberto Giordano (1867-1948) για τα 150 χρόνια από τη γέννησή του, Georg Philipp Telemann (1681-1767) για τα 250 χρόνια από τη γέννησή του, Antonio Lotti (1667-1740) για τα 350 χρόνια από τη γέννησή του, Giovanni Francesco Anerio (1567-1630) για τα 450 χρόνια από τη γέννησή του, Claudio Monteverdi (1567-1643) για τα 450 χρόνια από τη γέννησή του, Gioseffo Zarlino (1517-1590) για τα 500 χρόνια από τη γέννησή του και Heinrich Isaac (1450-1517) για τα 500 χρόνια από το θάνατό του.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολλή μεγάλη συμμετοχή ξένων χορωδιών.
Οι πρωτοτυπίες του Φεστιβάλ σε παγκόσμια κλίμακα είναι:
1. Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
2. Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
3. Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
4. Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
5. Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
6. Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Ευθυμιάδη, εμφανίσεις φιλαρμονικών, εκθέσεων ζωγραφικής και χαρακτικής κ.ά.
Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας και η Πανελλήνια Ομοσπονδία Χορωδιών και Διευθυντών Χορωδιών.
Το Φεστιβάλ πραγματοποιείται στο Δημοτικό Κινηματοθέατρο Καρδίτσας, στην αίθουσα εκδηλώσεων του ξενοδοχείου Mouzaki Palace ενώ παράλληλες εκδηλώσεις γίνονται στην Λίμνη Πλαστήρα, σε μοναστήρια της περιοχής και στην αίθουσα εκδηλώσεων του Ωδείου Ευθυμιάδη.
Για περισσότερες πληροφορίες, τον Κανονισμό και τη Δήλωση Συμμετοχής οι ενδιαφερόμενοι μπορούν να απευθύνονται στη Γραμματεία του Φεστιβάλ: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr
ΛΗΞΗ ΔΗΛΩΣΕΩΝ ΣΥΜΜΕΤΟΧΗΣ 10 ΝΟΕΜΒΡΊΟΥ 2017

Χριστουγεννιάτικη Συναυλία Δήμου Φιλοθέης - Ψυχικού
2017-12-14 20:00
Πέμπτη 14 Δεκεμβρίου 2017, 20:15

Χριστουγεννιάτικο Κοντσέρτο Πολυφωνικής 2017
2017-12-16 - 2017-12-18 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Στην τελική ευθεία βρίσκονται οι προετοιμασίες για το μεγάλο εορταστικό θεσμό του ΧΡΙΣΤΟΥΓΕΝΝΙΑΤΙΚΟΥ ΚΟΝΤΣΕΡΤΟΥ της ‘’ΠΟΛΥΦΩΝΙΚΗΣ’’, που φέτος θα πραγματοποιηθεί 16 και 17 Δεκεμβρίου, στο Συνεδριακό και Πολιτιστικό Κέντρο του Πανεπιστημίου Πατρών, στις 8 και στις 7.30 το βράδυ αντιστοίχως.
Οι γιορταστικές και επίσημες αυτές συναυλίες του Οργανισμού της ΠΟΛΥΦΩΝΙΚΗΣ, που ως γνωστόν, αποτελούν τις μεγαλύτερες Χριστουγεννιάτικες συναυλίες της πόλης μας, θα υλοποιηθούν με τη συμμετοχή της ΣΥΜΦΩΝΙΚΗΣ ΟΡΧΗΣΤΡΑΣ ‘’SINFONICA’’, των επιφανών σοπράνων Κάτιας Πάσχου και Ήρας Ζέρβα, της Ακαδημίας χορού Ελένης Μπαλαφούτη, αλλά και χορωδιακών και Ορχηστρικών τμημάτων του Οργανισμού, ήτοι σύνολο 350 ερμηνευτές.
Το Χριστουγεννιάτικο Κοντσέρτο της ΠΟΛΥΦΩΝΙΚΗΣ, θα πραγματοποιηθεί με τη συνδιοργάνωση της ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ και με την ευγενική υποστήριξη του ΠΑΝΕΠΙΣΤΗΜΙΟΥ ΠΑΤΡΩΝ, του ΠΟΛΙΤΙΣΤΙΚΟΥ ΟΡΓΑΝΙΣΜΟΥ ΔΗΜΟΥ ΠΑΤΡΕΩΝ και του ΟΡΓΑΝΙΣΜΟΥ ΛΙΜΕΝΟΣ ΠΑΤΡΩΝ.
Μεγάλοι χορηγοί: ΛΟΥΞ ΜΑΡΛΑΦΕΚΑΣ ΑΒΕΕ, WEST AE, εφημερίδα: ΠΕΛΟΠΟΝΝΗΣΟΣ. Χρυσοί χορηγοί: ΟΛΥΜΠΙΑ ΟΔΟΣ, ΦΡΟΝΤΙΔΑ ΥΓΕΙΑΣ-ιατρική διαγνωστική. Αργυροί χορηγοί: ΚΥΑΝΟΥΣ ΣΤΑΥΡΟΣ ΠΑΤΡΩΝ ΑΕ- Μονάδα χρόνιας αιμοκάθαρσης/ Κωνσταντίνος Τρίγκας, DUR, NEW MEDIA SOFT. Χορηγοί: Πατραϊκή Χαρτοποιία ΑΕ ELITE, ΑΤΕ Χ.Κ.ΧΡΙΣΤΟΠΟΥΛΟΣ, επιχ.ΒΟΧ, ΚΤΕΛ ΑΧΑΪΑΣ. Υποστήριξη: ΔΟΥΒΡΗΣ, MED FRIGO AE, ΜΠΑΧΑΡΙΚΑ ΚΑΓΙΑ, ΟΠΤΙΚΑ ΚΑΡΑΜΟΥΖΗΣ, επιχ. ΛΑΪΝΙΩΤΗ, ΓΡ. ΓΕΝ. ΤΟΥΡΙΣΜΟΥ ΜΑΡΓΕΛΗΣ, FRESH MEAT- Κρεοπωλείο, Ξενοδοχείο ΒΥΖΑΝΤΙΝΟ, Trattoria I SEGRETI DI PASTA. Ειδικοί χορηγοί: Βιβλιοπωλείο DISCOVER, KING GEORGE HALL, Ανθοπωλείο ΚΟΥΤΡΟΥΜΠΑΣ, Ποτοποιία Χάχαλη, Στούντιο Φωτογραφίας: Χάρης Αναγνωστόπουλος.
Χορηγοί επικοινωνίας: Εφημερίδες: ΠΕΛΟΠΟΝΝΗΣΟΣ, Η ΓΝΩΜΗ, ΣΥΜΒΟΥΛΟΣ ΕΠΙΧΕΙΡΗΣΕΩΝ, ΑΧΑΪΚΟΣ ΤΥΠΟΣ, TRIP, NAYΠΑΚΤΙΑ PRESS, ΚΟΣΜΟΣ. Ιστοσελίδες: pelop.gr, the BEST news, PATRAS EVENTS.gr, TEMPO 24.gr, PATRAS tv, imerisios.gr, Juniors Club.gr, dete.gr, Achaia News.gr. Ραδιοφωνικοί σταθμοί: ΕΡΤ ΠΑΤΡΑΣ, ΣΚΑΙ 89.4, Μελωδία 99.2, SPORT24 104.1 Radio Πάτρα, ALPHA PATRAS 94.4, TOP FM 93, ΡΥΘΜΟΣ 94.9, ΡΑΔΙΟ ΠΑΤΡΑ 106.5, ΛΥΧΝΟΣ Ραδιοφωνικός Σταθμός Ι.Μ. ΠΑΤΡΩΝ, UP FM, smart fm 100.7, wave 97.4, melody 88.8, Lepanto radio 101.4. Τηλεοπτικοί σταθμοί: ΙΟΝΙΑΝ, ΛΥΧΝΟΣ, LEPANTO, BEST TV ΑΧΑΪΑΣ.
Τηλεοπτική παραγωγή: ΙΟΝΙΑΝ. Απ’ ευθείας ραδιοφωνική μετάδοση: ΕΡΤ ΠΑΤΡΑΣ.

Η Παιδική Χορωδία Ωδείου Kodály με την ΚΟΑ στο ΜΜΑ: Καρυοθραύστης
2017-12-16 20:30 - 2017-12-17 23:30
Η Παιδική Χορωδία Ωδείο Κόνταλυ – Kodály Conservatory (Greece)
(διδασκαλία Μιχάλης Πατσέας)
συμμετέχει με την Κρατική Ορχήστρα Αθηνών,
στις 16 & 17 Δεκεμβρίου 2017, στις 20.30, στο Μέγαρο Μουσικής Αθηνών:
” Ένας αλλιώτικος Καρυοθραύστης” για μικρούς και μεγάλους.
Animation χορεύουν στους ρυθμούς των μελωδιών του Τσαϊκόφσκυ
και ζωντανεύουν το ομώνυμο παραμύθι, με τη βοήθεια των “1895 Cinematic Creations”.
Διεύθυνση : Νίκος Χαλιάσας

e-tickets http://www.megaron.gr/default.asp?pid=5&la=1&evID=3827
The Kodály Conservatory Children’s Choir (director: Michalis Patseas)
is taking part in the great production of the Athens State Orchestra:
“Tschaikovsky: Nutcracker.”
16 & 17 December (8.30) at Megaron – The Athens Concert Hall.
The unforgettable melodies of Tchaikovsky will come alive,
just like our story’s Nutcracker, through an imaginative animation that will move children and adults alike.

Η Μικτή Χορωδία Ωδείου Kodály με το Ensemble 1619 MAGNIFICAT
2017-12-17 19:30 - 21:30 | 6ο Δημοτικό σχολείο Μεταμόρφωσης, Πάρνηθος 20, Μεταμόρφωση, Αττική, 144 52
«Magnificat anima mea»
Κυριακή 17 Δεκεμβρίου 2017, 19.30.
6ο Δημοτικό σχολείο Μεταμόρφωσης,
Πάρνηθος 20, 144 52. (Αίθουσα Πολλαπλών Χρήσεων)
ΕΙΣΟΔΟΣ ΕΛΕΥΘΕΡΗ
Έργα: Charpentier, Vivaldi, Buxtehude, Biber, Bach.
ΣΟΛΙΣΤΕΣ
Νάντια Φιόρου, Αναστασία Συμεωνίδου, σοπράνο.
Νίκος Σπανάτης, κόντρα-τενόρος. Γιάννης Φίλιας, τενόρος.
Δημοσθένης Χρ. Σταυριανός, βαρύτονος.
ENSEMBLE 1619 – Early music on period instruments :
Maria Kaluzhskikh, Gabriele Toscani, μπαρόκ βιολί.
Αλίζια Μαλασιώτη, Μαρία Κολέτου, φλάουτο dolce.
Fabiola Ojeda, μπαρόκ βιολοντσέλο.
Τσέμπαλο και διεύθυνση: Γεράσιμος Χοϊδάς

Μικτή Χορωδία του Ωδείου Kodály
Διεύθυνση : Μιχάλης Πατσέας
https://www.facebook.com/events/1421312557968102/

Και επί γης ειρήνη (Θρησκευτική Συναυλία)
2017-12-18 19:30
Αγία Παρασκευή, 18 Δεκεμβρίου 2017.

Φιλανθρωπική Συναυλία της "ΣΟΝΕ"
2018-02-17 20:00
Συναυλία της Συμφωνικής Ορχήστρας Νέων Ελλάδος (Youth Symphony Orchestra of Greece) για τα παιδιά της Παιδοογκολογικής Μονάδας του ΑΧΕΠΑ Βελλίδειο Συνεδριακό Κέντρο Σάββατο 17 Φεβρουαρίου 2018, στις 20:00
Συμμετέχουν: ο Τενόρος Σταύρος Σαλαμπασόπουλος, ο Ιωάννης Λαζόπουλος, η Άσπα Μαυρίδου και οι τραγουδιστές της ΣΟΝΕ: Έλενα Τιτίρλα & Νικόλας Σαββίδης.
– Γυναικεία Χορωδία «Νηρηίδες» Δήμου Παλαιού Φαλήρου (Μουσική Διδασκαλία: Κατερίνα Βασιλικού)
– Γυναικεία Χορωδία »Καλλιτεχνήματα» (Μουσική Διδασκαλία: Μαρία Μιχαλοπούλου)
– Παιδική Χορωδία Ι.Ν. Αγ. Βαρβάρας Αργυρούπολης (Μουσική Διδασκαλία: Λώρα Πετροπούλου)
– Παιδική Χορωδία Αιγινίου «Canto Olympus» (Μουσική Διδασκαλία: Μιχάλης Καριοφυλλίδης)
– »Αγγέλων Φωνές»: Παιδική – Νεανική Χορωδία Ι. Μ. Σερρών & Νιγρίτης (Μουσική Διδασκαλία: Μαρία Κουβακλή)
– Παιδική – Νεανική Χορωδία Πολιτιστικού Συλλόγου Αθανασίου Χριστόπουλου Καστοριάς (Μουσική Διδασκαλία: Δημήτρης Θεοδωράκης)
– Παιδική – Νεανική Χορωδία της ΣΟΝΕ (Μουσική Διδασκαλία: Ευάγγελος Αραμπατζής)
– Το συγκρότημα: Monimas
Διευθύνει ο Ευάγγελος Αραμπατζής
Τα έσοδα της συναυλίας θα διατεθούν στην Παιδοογκολογική μονάδα του ΑΧΕΠΑ.
Χορηγοί Επικοινωνίας: ΕΡΤ Α.Ε. / ΕΡΤ3 / 102fm ΕΡΤ3 / 9,58fm ΕΡΤ3

1ο Χορωδιακό Φεστιβάλ Δήμου Π. Φαλήρου
2018-03-17 - 2018-03-19
1ο Χορωδιακό Φεστιβάλ που διοργανώνει ο Δήμος Π. Φαλήρου, το Σάββατο 17 Μαρτίου 2018 & την Κυριακή 18 Μαρτίου 2018.
Η ώρα έναρξης του Φεστιβάλ το Σάββατο 17 Μαρτίου 2018, όπου εμφανίζονται οι χορωδίες Ομοίων και Μεικτών Φωνών ενηλίκων, θα γίνει στις 19:30.
Την Κυριακή 18 Μαρτίου 2018, όπου εμφανίζονται οι Παιδικές – Νεανικές Χορωδίες, η ώρα έναρξης του Φεστιβάλ θα είναι στις 18:00.

Έμμελα θεία Πάθη
2018-03-29 21:30 | Μέγαρο Μουσικής Αθηνών, Λ. Βασιλίσσης Σοφίας & Κόκκαλη, Αθήνα, 11521, Ελλάδα
Το βυζαντινό μέλος στη Σταύρωση και στον Επιτάφιο Θρήνο, η κατανυκτική εμπειρία της Βυζαντινής Μουσικής.
Η βυζαντινή μουσική απέκτησε μια μοναδική υπεραξία και την αυτονομία να λειτουργεί και εκτός του φυσικού της χώρου, της Εκκλησίας. Σε συναυλίες, σε πλατείες, σε ηχογραφήσεις, η εμπειρία της ακρόασής της παραμένει βαθιά κατανυκτική. Βαδίζοντας στον δρόμο της Ψαλτικής Παράδοσης της Πόλης όπως τη μεταλαμπάδευσε ο Πρωτοψάλτης του Οικουμενικού Πατριαρχείου Θρασύβουλος Στανίτσας, το Εργαστήρι Ψαλτικής ερμηνεύει κορυφαίες συνθέσεις της Ακολουθίας των Παθών, της Αποκαθήλωσης και του Επιταφίου.

Εργαστήρι Ψαλτικής
Χοράρχης Αθανάσιος Παϊβανάς

2η Συνάντηση Μικτών Χορωδιών Δήμου Μεταμόρφωσης
2018-04-21 - 2018-04-23
Ο Δήμος Μεταμόρφωσης και η Κοινοφελής Επιχείρηση του Δήμου διοργανώνουν τη 2η Συνάντηση Μικτών Χορωδιών και την 5η Συνάντηση Παιδικών και Νεανικών Χορωδιών που θα πραγματοποιηθούν υπό την καλλιτεχνική διεύθυνση του μαέστρου Νίκου Καρυώτη.

Συγκεκριμένα,το Σάββατο 21 Απριλίου 2018 κα,ι ώρα 8.00′ μ.μ. θα διεξαχθεί η 2η Συνάντηση Μικτών Χορωδιών με τη συμμετοχή των χορωδιών:
-Χορωδιακό Εργαστήρι Λαμίας
-Μικτή Χορωδία Αργυρούπολης
-Μικτή Χορωδία Δήμου Μεταμόρφωσης.
Την Κυριακή 22 Απριλίου 2018 και ώρα 12.00′ θα λάβει χώρα η 5η Συνάντηση Παιδικών και Νεανικών Χορωδιών με τη συμμετοχή των παρακάτω χορωδιών:
-Παιδική Χορωδία Μουσικής Σχολής “Εστουντιαντίνα”
-Παιδική Χορωδία Εθνικού Ωδείου Αγίας Παρασκευής
-Παιδική – Νεανική Χορωδία Ωδείου “Εν Οργάνοις”
-Παιδική – Εφηβική Χορωδία Πολιτιστικού Συλλόγου “Καββαδίας” Λιγουριού
-Παιδική Χορωδία Δήμου Μεταμόρφωσης.
Είσοδος ελεύθερη.

Και οι δυο εκδηλώσεις θα πραγματοποιηθούν στο Συνεδριακό Κέντρο του Δήμου Μεταμόρφωσης (Ληττούς και Κύμης,Κτήμα Δηλαβέρη).
Σάββατο 21 Απριλίου 2018 στις 8.00′ μ.μ. και Κυριακή 22 Απριλίου 2018 στις 12.00′ μ.μ. στο Συνεδριακό Κέντρο του Δήμου (Ληττούς και Κύμης, Κτήμα Δηλαβέρη).

8th WORLD CHOIR FESTIVAL ON MUSICALS
2018-04-27 - 2018-04-30
27th- 29th April, 2018
THESSALONIKI, GREECE
Organization : Choir “KORAIS”
The “KORAIS” Choir has the pleasure to invite you in a Festival of joy that is going to take place on April 27-29, 2018 in Thessaloniki. This city of Northern Greece, well-known for its nice Mediterranean climate, open-hearted people and a long history that left behind a lot of ancient monuments, can promise you an unforgettable stay, full of exciting experiences.
Moreover, the love and support expressed by the numerous Musical Festival followers as well as the warm and friendly welcome of the Organization Committee create a unique atmosphere of enthusiasm that contributes to an unforgettable experience.
Key information about the Festival
The Festival is addressed to all types of choirs and vocal ensembles from all over the world.v
The Festival does not have a competitive character. However, at the end of each concert an Audience Prize will be awarded to the best choir.v
Each choir is invited to perform five songs. At least the three of them should be Musical songs, while the remaining two may be freely selected, preferably from pop music, jazz, or from film soundtracks.v
In case choirs do not wish to include Musical songs in their repertoire, they may present a performance of their own choice in the Festival concerts that will take place on the 27th and the morning of the 29th of April.v
The choirs may enrich their performance with a dancing or a theatrical touch.v
The Festival provides the opportunity to dance schools or groups to participate with choreographies inspired by theatrical or cinema Musicals.v
The Festival Opening Ceremony will take place at the Conservatory of the Roman Agora, an ancient monument of great value in the city of Thessaloniki.v
At the end of the Festival all participants are invited to a great Greek style feast.v
The accommodation of the choirs will be provided at 3*, 4* and 5* hotels offering very reasonable rates. Staying in Thessaloniki entails a special historical and cultural interest. Hence, the choirs may combine their participation in the Festival with the acquaintance of the rich historical monuments of the city.
For further information, please visit:
http://www.xorodiakorais.com (WORLD CHOIR FESTIVAL ON MUSICALS)
Stratos Tsichlas Jasenka Ostojić
President of the Organizing Committee Artistic Director
CONTACT:
Choir “KORAIS”
53 Alkminis Str. 542 49 THESSALONIKI, GREECE
Tel: 0030 2310 309900. e-mails :choirkorais94@gmail.com, worldfestival.musical@hotmail.com

9° Πανελλήνιο Θρησκευτικό Χορωδιακό Φεστιβάλ Τρίπολης
2018-05-18 - 2018-05-21
Υπό την Αιγίδα της Ι.Μ. Μαντινείας και Κυνουρίας, η ΧΟΡΩΔΙΑ ΤΡΙΠΟΛΗΣ οργανώνει το “9° Πανελλήνιο Θρησκευτικό Χορωδιακό Φεστιβάλ Τρίπολης” αφιερωμένο, αυτή τη φορά, στα “200 χρόνια από το μαρτύριο του πολιούχου της πόλης, Νεομάρτυρα Παύλου”!
Το Φεστιβάλ θα πραγματοποιηθεί το 3ήμερο 18, 19 και 20 Μαΐου, στον Μητροπολιτικό Ι.Ν. του Αγίου Βασιλείου, και θα λάβουν μέρος περί τις δέκα (10) χορωδίες από όλη την Ελλάδα, με ώρα έναρξης την 7η βραδινή.
Το ρεπερτόριο των κομματιών, που, θα ερμηνεύσουν οι χορωδίες είναι, Ελληνικό και Ξένο, αυστηρά, θρησκευτικό, και χρονικής διάρκειας, για καθεμιά χορωδία, 25 λεπτά.

Η Σοφία Μάνου συναντά την Συμφωνική Ορχήστρα Νέων Ελλάδος
2018-05-25 21:00
350 Νέοι Μουσικοί από όλη την Ελλάδα στο Μέγαρο Μουσικής Θεσσαλονίκης!
Φιλανθρωπική Συναυλία για τα παιδιά με Αναπηρία.
Πλησιάζει η μεγάλη Φιλανθρωπική συναυλία της Συμφωνικής Ορχήστρας Νέων Ελλάδος, την Παρασκευή 25 Μαΐου 2018 & ώρα 20:00 στο Μέγαρο Μουσικής Θεσσαλονίκης
Η Σοφία Μάνου συναντά την Συμφωνική Ορχήστρα Νέων Ελλάδος
Διοργάνωση: ΚΟΙΝΣΕΠ “Αγκαλιά”
Event Facebook: (Περισσότερες πληροφορίες).
Κοινοποιούμε και προσκαλούμε όλοι μαζί για αυτά τα παιδιά!

Αφιέρωμα στους ABBA
2018-06-03 21:30 - 23:00
Θέατρο Αρσακείου Ψυχικού, Αρσάκη 1, Ψυχικό
Μια συναυλία με τα υπέροχα τραγούδια των Abba, του θρυλικού συγκροτήματος της δεκαετίας του ’70 που υπήρξε παγκόσμιο φαινόμενο και άλλαξε για πάντα την ποπ μουσική.
Οι Abba είναι η μπάντα που κατάκτησε επάξια την 2η θέση στην λίστα των πιο επιτυχημένων ποπ συγκροτημάτων όλων των εποχών, αμέσως μετά τους Beatles, και που 40 χρόνια μετά την διάλυσή της εξακολουθεί να είναι παρούσα.
Τα τραγούδια τους παίζονται συνεχώς σε κλαμπ και πάρτι, εμπνέουν mainstream καλλιτέχνες σε εξαιρετικές διασκευές, και αποτελούν το βασικό υλικό σε blockbuster ταινίες, επιτυχημένες θεατρικές παραστάσεις και ποικίλες εκδηλώσεις σε όλον τον κόσμο.
Μια βραδιά γεμάτη κέφι, δροσιά και ρυθμό, για όσους θέλουν να απολαύσουν μια ιδιαίτερη συναυλία με ήχους μιας πολύ λαμπερής εποχής!
Χορωδία “ΣΥΓΧΡΟΝΗ ΕΚΦΡΑΣΗ”
Διεύθυνση Χορωδίας: Θωμάς Λουζιώτης
Πιάνο: Θάνος Γιάκας
Φλάουτο: Σέργιος Γιώτης
Συμμετέχει Rock μπάντα
ΕΙΣΟΔΟΣ ΕΛΕΥΘΕΡΗ
Parking στην αυλή του σχολείου.
Υπό την αιγίδα της Στέγης Ελληνικών Χορωδιών
Συνδιοργάνωση: Μουσικός Πολιτιστικός Σύλλογος Ψυχικού “Η ΕΥΤΕΡΠΗ”

ΑΛΗΣΜΟΝΗΤΕΣ ΠΑΤΡΙΔΕΣ
2018-06-09 21:30 - 23:30
Μουσικοχορευτικό οδοιπορικό
στη Δυτική Μικρασία
&
την Ανατολική Θράκη
Σάββατο 09 Ιουνίου 2018
ώρα 8.30 μ.μ.
ΘΕΑΤΡΑΚΙ ΠΛΑΤΕΙΑΣ ΘΡΑΚΟΜΑΚΕΔΟΝΩΝ

Συναυλία «Μουσική σε κύκλο»
2018-07-01 22:00
Μία ξεχωριστή βραδιά φιλοδοξούν να προσφέρουν στο κοινό της Δυτικής Ελλάδας πέντε χορωδίες – Φωνητικά Σύνολα, μέσα από τη συμμετοχή τους στο Διεθνές Φεστιβάλ της Πάτρας.
Οι χορωδίες “Cantelena” (Παιδική Χορωδία Διεύθυνση Σοφία Μιχαηλίδη και Ελένη Παπαδοπούλου-Αραβαντινού), “Vocal Φωνητικό Σύνολο Πάτρας” (Διεύθυνση Κατερίνα Πολυμενάκου), Βυζαντινή και Παραδοσιακή Χορωδία “ΘΕΟΔΩΡΟΣ ΦΩΚΑΕΥΣ” (Διεύθυνση Χαράλαμπος Θεοτοκάτος), η Χορωδία Κρατικού Ωδείου Θεσσαλονίκης (Διεύθυνση Σοφία Γιολδάση) και “Cantelena” Μικτή Χορωδία (Διεύθυνση Ελένη Παπαδοπούλου-Αραβαντινού) στις 9.00 το βράδυ της Κυριακής 1η Ιουλίου, ανοίγουν τον κύκλο των εκδηλώσεων, για τον δεύτερο μήνα του καλοκαιριού, με το Φεστιβάλ Χορωδιών, το οποίο έχει τίτλο «Μουσική σε κύκλο».
Στόχος τους είναι να «πλημμυρίσουν» το Ρωμαϊκό Ωδείο με τραγούδια και να μοιραστούν με το κοινό της περιοχής, τη μαγεία της χορωδιακής μουσικής.
Την πρώτη βραδιά του Ιουλίου στο χώρο του Ρωμαϊκού Ωδείου θα συντελεστεί ένα ξεχωριστό φωνητικό ταξίδι, με το Διεθνές Φεστιβάλ της Πάτρας να ενισχύει για μία ακόμα χρονιά την χορωδιακή τέχνη.
Τιμές εισιτηρίων 10 € και 7 €

2ο Σεμινάριο Διεύθυνσης Χορωδίας (Πρέβεζα)
2018-07-03 - 2018-07-06
Στο σεμινάριο θα διδάξουν ο παγκοσμίου φήμης συνθέτης και μαέστρος χορωδιών από τη Σλοβενία, κ. Ambrož Čopi καθώς και η πρόεδρος του τμήματος μουσικών σπουδών του πανεπιστημίου της Σόφιας, καθηγήτρια στη διεύθυνση χορωδίας κ. Theodora Pavlovitch. Το σεμινάριο απευθύνεται σε όλους όσους ασχολούνται με τη διεύθυνση χορωδίας και μπορούν να το παρακολουθήσουν είτε ως ενεργοί συμμετέχοντες είτε ως ακροατές. Χορωδία παράδειγμα και εξάσκησης των μαέστρων θα αποτελέσει η πολυβραβευμένη ακαδημαϊκή χορωδία του Πανεπιστημίου του Koper από τη Σλοβενία. Για περισσότερες πληροφορίες μπορείτε να επισκεφτείτε την ιστοσελίδα μας στο λήμμα http://www.armoniachoir.gr/masterclass.php

International Choral Festival of Preveza
2018-07-05 - 2018-07-09
Dear choir,
1. The International Choral Festival of Preveza is organised by autonomous choral organisation, namely the Choral Society of Preveza «Armonia» and it is of a non-profitable character.
2. In its frames, a very trustworthy choral competition takes place, which is attended annually by numerous choirs from all over the world. Moreover, the fact that its Jury Committee consists of globally renowned choral personalities guarantees the validity and reliability of its results, while at the same time it has a strongly educational character since the choirs’ directors get both written and oral recommendations, as well as recordings of their choir’s performance in the competition.
3. Its educational character is even more strengthened with the realization of a choral conducting workshop by globally renowned choral conducting professors.
4. Preveza is a safe and easily accessible town at the northern-western edge of the area of Epirus.
5. Tourist infrastructure is rather satisfying, while prices concerning accommodation and restaurants are rather low for any economic capacity.
6. Preveza is full of archaeological sites since it is built on the ruins of Ancient Nikopolis, the city that left its mark in ancient years, since it was built in remembrance of the naval battle which had taken place in this area (Aktio) between the forces of Antonios and Kleopatra against the forces of Octavianos August.
7. Furthermore, not far from Preveza there lies the Necromancy of Acheron, which was of great importance in the Ancient World.
8. Preveza is a seaside town of great beauty, with sandy beaches and clear blue sea, while its historical centre is famous for its cobbled streets.
9. Besides, Preveza is a good basis for excursions to the globally famous touristic resorts of Parga and Lefkada, and even Corfu and Ioannina.
10. The ICF of Preveza is of a non-profitable character; that is why the participating choirs pay only a very low fee, which covers some organizational expenses.
11. Each choir is responsible for their own accommodation and food. So, they always get better prices according to their needs and financial capacity.
12. The soul of the ICF of Preveza is volunteering. Every year there are more than 300 volunteers, who give their own colour and features to the organization of the festival.
13. All the businesses of the town help and support the festival, ensuring an idyllic atmosphere which the visitors will never forget.
14. Its events are attended by more than 5000 people annually.
For more information, visit us at www.armoniachoir.gr or at http://prevezafest.blogspot.gr or at https://www.facebook.com/InternationalChoralFestivalOfPreveza/
Best regards,

5ο Πανελλήνιο σεμινάριο διεύθυνσης παιδικής – σχολικής – μικτής χορωδίας
2018-07-06 - 2018-07-09
Ένα σημαντικό σεμινάριο Διεύθυνσης Σχολικής – Παιδικής Χορωδίας θα πραγματοποιηθεί από Παρασκευή 6 έως Κυριακή 8 Ιουλίου 2018 στην πανέμορφη Λίμνη Νικολάου Πλαστήρα, που διοργανώνει η Πανελλήνια Ομοσπονδία Χορωδιών και Διευθυντών Χορωδίας σε συνεργασία με το Διεθνές Φεστιβάλ Καρδίτσας και το Ωδείο Καρδίτσας – Κων/νος Ευθυμιάδης.
Το σεμινάριο απευθύνεται σε διευθυντές Χορωδιών (παιδικών, νεανικών, ωδείων), καθώς και σε καθηγητές μουσικής Α’ Βάθμιας και Β’ Βάθμιας εκπαίδευσης που διευθύνουν σχολική χορωδία, σε διευθυντές χορωδιών παιδικής, νεανικής, μικτής χορωδίας κλπ.
Σε ένα μαγευτικό περιβάλλον καθηγητές μουσικής – διευθυντές χορωδιών θα έχουν την ευκαιρία να απολαύσουν ένα πλούσιο σεμινάριο, που περιλαμβάνει πρωινή – απογευματινή εργασία και βραδινές συναυλίες.
Την ίδια περίοδο θα πραγματοποιηθούν ενδιαφέρουσες συναυλίες από Έλληνες και ξένους καλλιτέχνες στα πλαίσια του 36ου Διεθνούς Φεστιβάλ Καρδίτσας.
Το πρόγραμμα περιλαμβάνει:

Τεχνική διεύθυνσης
Ρεπερτόριο μικτής χορωδίας από τη μονοφωνική μουσική έως την πολυφωνία
Ερμηνεία
Μεθοδολογία διδασκαλίας ενός τραγουδιού
Τεχνική φωνητικής
Σχολικό – Παιδικό Χορωδιακό τραγούδι (Θεωρία & Πράξη)

Η θεωρία θα δέσει με τη πράξη διεύθυνσης παιδικής – σχολικής χορωδίας, που απαιτεί ιδιαίτερη εξειδίκευση, και ο Νίκος Ευθυμιάδης έχει ασχοληθεί για πολλές δεκαετίες με την παιδική φωνή και παιδικές και σχολικές χορωδίες.
Ο Νίκος Ευθυμιάδης, πάνω από 30 χρόνια πρωτοστατεί στη χορωδιακή ζωή της χώρας (και όχι μόνο) διαμέσου Σεμιναρίων Διεύθυνσης, Χορωδιακών Εργαστηρίων, Συναντήσεων και Φεστιβάλ, συναυλιών, μαδριγαλιστικών συνόλων καθώς και μικτών, γυναικείων, παιδικών και σχολικών χορωδιών που διευθύνει.
Ο Νίκος Ευθυμιάδης (Master of Arts στη Διεύθυνση) είναι Επισκέπτης Καθηγητής στη Μουσική Σχολή του Πανεπιστημίου της Νις (Σερβία) και Καλλιτεχνικός Διευθυντής του Διεθνούς Φεστιβάλ Καρδίτσας, καθώς και Ωδείων. Διετέλεσε Ειδικός Συνεργάτης – Σύμβουλος του Υπουργού Παιδείας για θέματα μουσικής και καλλιτεχνικής εκπαίδευσης, καλλιτεχνικός διευθυντής του Διεθνούς Φεστιβάλ Δελφών και του Διεθνούς Φεστιβάλ Κεφαλονιάς. Επίσης, διευθύνει επί δεκαετίες πολυφωνικές χορωδίες, ερμηνεύοντας ένα ευρύ ρεπερτόριο Ελληνικής και ξένης μουσικής (από την αρχαία ελληνική μουσική μέχρι σήμερα), στην Ελλάδα και το εξωτερικό. Έχει πραγματοποιήσει πάνω από χίλιες διακόσιες (1200) συναυλίες στο εξωτερικό (Ευρώπη – Η.Π.Α). Ιδιαίτερη είναι η εξειδίκευσή του στην παλαιά μουσική (γρηγοριανό – αμβροσιανό μέλος – αναγέννηση). Έχει διδάξει σε πολλά σεμινάρια διεύθυνσης στην Ελλάδα, στην Κύπρο και τον προσεχή Ιούλιο (23-28/07/2018) θα διδάξει και στο Σαλέρνο της Ιταλίας.
Είναι μέλος Διεθνών Κριτικών Επιτροπών Φεστιβάλ και Διαγωνισμών Χορωδιών του εξωτερικού και της Ελλάδος. Εκδότης – Διευθυντής του πρωτοποριακού περιοδικού μουσικής εκπαίδευσης, χορωδιακής μουσικής, σύνθεσης και μουσικολογίας ΜΟΥΣΙΚΗ ΚΑΡΤΕΛΙΝΑ (Ο ΝΕΟΣ ΜΟΥΣΙΚΟΣ ΧΑΡΤΟΦΥΛΑΚΑΣ), Καλλιτεχνικός Διευθυντής ΔΙΕΘΝΟΥΣ ΦΕΣΤΙΒΑΛ ΜΟΥΣΙΚΗΣ ΔΕΛΦΩΝ, Κεφαλονιάς κ.λπ.
Σε όλους τους συμμετέχοντες θα σταλεί έγκαιρα ένα πλούσιο ρεπερτόριο, ώστε να προετοιμαστούν κατάλληλα.
Οι πρόβες θα συνοδεύονται με ελεύθερο διάλογο από τους συμμετέχοντες για την επίλυση κάθε απορίας.
Στους συμμετέχοντες θα δοθούν βεβαιώσεις συμμετοχής για τις 28 περίπου ώρες διδασκαλίας.
Θα υπάρξουν, εκτός από τους ενεργά συμμετέχοντες, και ακροατές του Σεμιναρίου.
ΘΑ ΥΠΑΡΞΕΙ ΧΟΡΩΔΙΑ ΤΟΥ ΩΔΕΙΟΥ ΚΑΡΔΙΤΣΑΣ – ΚΩΝΣΤΑΝΤΙΝΟΣ ΕΥΘΥΜΙΑΔΗΣ ΩΣ ΧΟΡΩΔΙΑΚΟ ΕΡΓΑΣΤΗΡΙ.
Ημερομηνία Λήξης Δηλώσεων Συμμετοχής είναι η 15η Μαΐου 2018.
Για δηλώσεις συμμετοχής οι ενδιαφερόμενοι μπορούν να απευθύνονται καθημερινά στη Γραμματεία του Διεθνούς Φεστιβάλ Καρδίτσας και στα τηλέφωνα 24410 / 75440 – 42896 και στο e–mail nke@otenet.gr.

Βράβευση Μαέστρου Γιάννη Καρκάλα (Π.Ε.ΔΙ.ΧΟ.)
2018-09-30 - 2018-10-01
Σας προσκαλούμε στις εκδηλώσεις για την βράβευση με την Ανώτατη Τιμητική Διάκριση και το Χρυσό Μετάλλιο της Π.Ε.ΔΙ.ΧΟ για πρώτη φορά στο μαέστρο Γιάννη Καρκάλα.

Αναλυτικό πρόγραμμα εκδήλωσης: PEDIXO_Programma_Karkalla (pdf)

5ο Πανελλήνιο Σεμινάριο Στέγης Ελληνικών Χορωδιών
2018-10-05 - 2018-10-08 | Αίθουσες Πολυφωνικής Χορωδίας Πάτρας, Κορίνθου 280 & Γούναρη, Πάτρα, Αχαΐα, Ελλάδα
Η Στέγη Ελληνικών Χορωδιών, πιστή στις καταστατικές της αρχές, με μέλημά της την έμπρακτη βοήθεια στις Ελληνικές χορωδίες και στους νέους μουσικούς αλλά και στους μαέστρους που ασχολούνται με την Ελληνική χορωδία, μετά την επιτυχημένη διεξαγωγή του 1ου & 2ου Πανελλήνιου Σεμιναρίου στον Βόλο το 2007 και στη Θεσσαλονίκη το 2008 αντίστοιχα, το 3ο στην Αθήνα το 2016, το 4ο στη Λάρισα το Νοέμβριο του 2017, προχωρά στη διοργάνωση του 5ου Πανελλήνιου Σεμιναρίου.
Το Σεμινάριο θα διεξαχθεί στην Πάτρα από την Παρασκευή 5 Οκτωβρίου 2018 το απόγευμα έως και την Κυριακή 7 Οκτωβρίου 2018 το απόγευμα, διάρκειας 17 διδακτικών ωρών και θα φιλοξενηθεί στις αίθουσες της Πολυφωνικής Χορωδίας Πάτρας (Κορίνθου 280 & Γούναρη, Πάτρα).
Εισηγητής του Σεμιναρίου είναι ο επιφανής και διακεκριμένος Διευθυντής Χορωδιών Αντώνης Κοντογεωργίου.
Αναλυτικές πληροφορίες και διαρκή ενημέρωση στην σελίδα του Σεμιναρίου.

Γενική Συνέλευση Στέγης
2018-11-04 11:00 | Πολιτιστικό Κέντρο Δήμου Παπάγου, Ελ. Βενιζέλου 1, Αθήνα, Παπάγου, Ελλάδα
Αναλυτικές πληροφορίες:
ΓΕΝΙΚΗ ΣΥΝΕΛΕΥΣΗ ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ 4.11.2018
